VENDIM
Nr. 451, datë 26.7.2018

PËR SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA REALIZIMI I PROJEKTIT “NDËRTIMI, REHABILITIMI DHE MIRËMBAJTJA E VARREZAVE PUBLIKE, SI DHE GARANTIMI I SHËRBIMIT PUBLIK TË VARRIMIT”, NË FSHATIN ZENISHT, BASHKIA MAT
 
Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 109/2017, “Për buxhetin e vitit 2018”, me propozimin e ministrit të Brendshëm, Këshilli i Ministrave 

VENDOSI:

1. Shpronësimin, për interes publik, të pronarit të pasurisë së paluajtshme, pronë private, që preket nga realizimi i projektit “Ndërtimi, rehabilitimi dhe mirëmbajtja e varrezave publike, si dhe garantimi i shërbimit publik të varrimit”, në fshatin Zenisht, Bashkia Mat.
2. Shpronësimi të bëhet në favor të Bashkisë Mat.
3. Pronari i pasurisë së paluajtshme, që shpronësohet, të kompensohet në vlerë të plotë, sipas masës përkatëse, që paraqitet në tabelën bashkëlidhur këtij vendimi, për pasurinë “tokë truall”, me sipërfaqe 10 100 m2, me vlerë të përgjithshme 1 151 400 (një milion e njëqind e pesëdhjetë e një mijë e katërqind) lekë. 
4. Vlera e përgjithshme e shpronësimit, prej 1 151 400 (një milion e njëqind e pesëdhjetë e një mijë e katërqind) lekësh, të përballohet nga të ardhurat e Bashkisë Mat, planifikuar në buxhetin e saj. 
5. Vlera e shpenzimeve procedurale të përballohet nga Bashkia Mat.
[bookmark: _GoBack]6. Afati i përfundimit të shpronësimit të jetë tre muaj pas datës së hyrjes në fuqi të këtij vendimi.
7. Afati i përfundimit të punimeve të objektit, në Bashkinë Mat, të jetë në përputhje me afatet e parashikuara nga kjo bashki.
8. Pronari i pasurisë së paluajtshme, që shpronësohet, sipas tabelës bashkëlidhur këtij vendimi, të kompensohet, për efekt shpronësimi, pasi të ketë paraqitur dokumentacionin e pronësisë pranë Bashkisë Mat.
9. Zyra Vendore e Regjistrimit të Pasurive të Paluajtshme Mat, brenda 30 ditëve nga data e miratimit të këtij vendimi, në bashkëpunim me Bashkinë Mat, të fillojë procedurat për hedhjen e gjurmës së projektit në hartën kadastrale, sipas planimetrisë së shpronësimit, të miratuar, dhe të bëjë kalimin e pronësisë për pasuritë e shpronësuara në favor të shtetit.
10. Zyra Vendore e Regjistrimit të Pasurive të Paluajtshme Mat të pezullojë të gjitha transaksionet me pasuritë e shpronësuara, deri në momentin kur do të realizohen procesi i hedhjes së gjurmës së projektit në hartën kadastrale dhe kalimi i pronësisë për pasuritë e shpronësuara. 
11. Ngarkohen Ministria e Brendshme, Zyra Vendore e Regjistrimit të Pasurive të Paluajtshme Mat dhe Bashkia Mat për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama



	LISTA E PRONAVE DHE E PRONARËVE QË DO TË SHPRONËSOHEN PËR REALIZIMIN E PROJEKTIT “PËR NDËRTIMIN, REHABILITIMIN DHE MIRËMBAJTJEN E VARREZAVE PUBLIKE, SI DHE GARANTIMIN E SHËRBIMIT PUBLIK TË VARRIMIT”, NË FSHATIN ZENISHT, BASHKIA MAT

	
	
	
	
	
	
	
	

	Nr.
	Emër, mbiemër
	Nr. i pasurisë
	Zona kadastrale
	Sipërfaqja truall/m2
	Çmimi/ lekë/m2
	Vlera totale/lekë
	Dokumenti i pronësisë

	1
	Abaz Jakup Dobra
	521/6
	1319
	10100
	114
	1 151 400
	Konfirmuar nga ZVRPP-ja

	 
	TOTALI
	 
	 
	 
	 
	1 151 400
	 



